user
‘కుటుంబాలు వలస వెళ్ళినపుడు తల్లిదండ్రులతో పాటు వెళ్ళే చిన్నపిల్లలకు శిశు సంరక్షణ కేంద్రాలు ఉండవు. పెద్ద పిల్లలు కొత్త ప్రదేశంలో చదువు కొనసాగించే వీలు ఉండదు. వాళ్ళు స్వగ్రామాలకు తిరిగి వెళ్ళినప్పుడు అక్కడి పాఠశాలలు కూడా వాళ్ళని మళ్ళీ చేర్చుకోవు. చివరికి వాళ్ళు బడికి వెళ్ళటం మానేస్తారు. కుటుంబంలో కేవలం మగవాళ్ళే వలసకి వెళ్ళినప్పుడు కుటుంబ బాధ్యతలు, వృద్ధుల సంరక్షణ భారం అంతా ఆడవాళ్ళ మీద పడుతుంది. ఇటువంటి కుటుంబాలలోని ఆడపిల్లల మీద తమ్ముళ్ళు, చెల్లెళ్ళను చూసుకోవాల్సిన భారం ఉండి చివరకు చాలామంది బడి మానేస్తారు.
ప్రశ్న : “వలస కుటుంబాలలోని అధిక శాతం పిల్లలు బడి మధ్యలోనే మానేస్తున్నారు.” – వ్యాఖ్యానించండి.
assistant
అవును, నిజమే, కుటుంబాలు వలస వెళ్ళినపుడు అధికశాతం పిల్లలు మధ్యలోనే బడి మానేయవలసి వస్తున్నది.
వారు వలస వెళ్ళిన దగ్గర పిల్లల కోసం శిశుసంరక్షణ కేంద్రాలు ఉండడం లేదు.
ఒకవేళ ఉన్నా పేద కుటుంబాలు ఆ ఖర్చును భరించలేవు.
కొన్నిసార్లు వలసవెళ్ళిన ప్రదేశాలలో పాఠశాలలు అందుబాటులో ఉండకపోవచ్చు.
తిరిగి స్వగ్రామాలకు వచ్చినపుడు పాఠశాలలో చేరడం వీలుకాకపోవచ్చు.
ప్రస్తుతం ప్రభుత్వ పాఠశాలలు ఇలాంటి వారిని చేర్చుకుంటున్నాయి.
అయినా వారు చదువులో వెనుకబడిపోతున్నారు.
ఇది చదువు పట్ల వారి ఆసక్తిని దెబ్బతీస్తున్నది.
వలసవెళ్ళిన కుటుంబాలలోని ఆడపిల్లల మీద తమ్ముళ్ళు, చెల్లెళ్ళను చూసుకోవలసిన బాధ్యత పడుతున్నది.